Andreas Hamran Færø

Andreas Hamran Færø (født 1977 i Bergen), kjent under artistnavnet Dolk, er en norsk kunstner innen sjangeren street art.Ba.no - Gatekunstens hovedstad Publisert: 24.03.2010. Motivene hans er ofte pop-kulturelle referanser satt inn i en humoristisk og kritisk kontekst. Færøs verker kan sees på vegger i byer som Bergen, Berlin, København, Barcelona, Oslo, Lisboa, Stockholm, Praha, Melbourne, New York og Tokyo. Siden 2007 har Færø ved siden av å kun male på gaten tatt steget inn i gallerier og auksjonshus.Ba.no - Derfor valgte ikke DOLK Bergen Publisert: 18.09.2011.Ba.no - Auksjonerer bort Dolk Publisert: 06.11.2012.Bt.no - Dolk i fint selskap Publisert: 05.11.2012. I 2013 solgte Færø tre trykk for 2,1 millioner kroner i løpet av ti minutter.Nettavisen.no - Solgte gatekunst for to millioner – på ti minutter - Mystiske «Dolk» tjener seg rik på internett. Publisert: 28.05.2013.Ba.no - Solgte ut på ti minutter Publisert: 28.05.2013..

I desember 2018 avslørte Færø sin identitet i et portrettintervju i Bergens Tidende. Færø har to barn.

 Biografi 

 Inspirert av Banksy 

Fra starten av sin karriere og frem til desember 2018 holdt Færø sin egentlige identitet skjult, men allerede i 2004 fortalte han i et intervju at han kommer fra Bergen og er født i 1977Grafitti.no – Subject: Street Art Publisert: 10.06.2004.. Færø har selv uttalt at han holdt sin identitet skjult både for å unngå politiet og fordi han ikke vil bli en kjendis, «det er det Dolk som er»Ba.no – Dolk i ryggen Publisert: 17.02.2010.. Færø har utdannelse fra maskin og mekanikk i Bergen, og har studert grafisk design i Melbourne. Færø sier selv at han ble inspirert av den britiske gatekunstneren Banksy til å begynne med street art etter at Banksy besøkte Bergen i år 2000Bt.no – Graffitikupp for bergensk musikkmiljø Publisert: 12.06.2007..

Færø begynte med gatekunst i sin hjemby Bergen i år 2003, hvor mange av hans verker i dag fortsatt preger bybildet. Han flyttet til Melbourne i 2004 og fortsatte å utvikle kunsten sin der det kommende året. I 2004 ble Færø kontaktet av Banksy, som signerte Færø til sitt galleri Pictures on Walls. Året etter gav Pictures on Walls ut Dolks første trykk «Puppy Love». Trykket var en hyllest til Banksys verk med samme navnPicturesonwalls.com – Archive - Puppy Love Publisert: 2005.  Færø begynte fra nå av å reise verden rundt til ulike byer og lage gatekunst. I 2006 ble han invitert av Banksy til å delta på hans «Santa's Ghetto» festival i London og to år senere deltok han også på Banksys «Cans Festival» i 2008.

 Fra gatekunstner til kunstner 
I 2010 laget Færø tre kunstverk til det da nyåpnede Halden fengsel. Verkene dekker veggene i luftegården.Ba.no – Med «Dolk» i ryggen Publisert: 08.04.2010. I 2010 fikk Færø og Pøbel også dekorere jernbanestasjonene på Oslo S og Trondheim S med ulike verker fra sin karriereNRK.no – DOLK og PØBEL på stasjonen Publisert: 28.04.2010.. Færø hadde også en utstilling sammen med Pøbel på KaviarFactory i Henningsvær sommeren 2010, utstillingen ble godt mottatt av blant annet internasjonal, nasjonal og lokal presseAftenposten.no – Fra kaviar til kunst i Lofoten Publisert: 04.06.2012.. Færø hadde også utstillingen "Eurotrash" sammen med M-City hos Brooklynite Gallery i New York.

I 2011 holdt Færø sin første separatutstilling i Oslo-galleriet OSL Contemporary, der han stilte ut ti lerreter. Utstillingen ble utsolgt før åpning. I 2011 var Færø også en av flere kunstnere som fikk dekorere veggene på Norges Handelshøyskole som en del av prosjektet «...CAPITALISM?»Bt.no - Dolk pryder NHH Publisert: 01.09.2011..

I 2012 besøkte Færø Japan hvor han laget flere ti meter høye stensiler på bygg i både Tokyo, Osaka og ShigaBt.no - Dolk setter preg på Japan Publisert: 01.11.2012.. Færø malte også en stensil på en vannpumpe innenfor det avsperrede området rundt Fukushima I kjernekraftverket som en hyllest som ofrene for Fukushima-ulykkenDolkblog.com - http://dolkblog.com/2012/12/13/dolk-with-tribute-to-the-victims-of-the-fukushima-nuclear-disaster/ Publisert: 13.12.2012. .

I 2013 åpnet Færø sin andre soloutstilling, «Wildlife», hos Galleri S.E. i Bergen. Utstillingen var hans så langt største, og inneholdt blant annet installasjoner som «Goldrush», en utstoppet moskus stående på en spilleautomat. Utstillingen ble utsolgt før åpning og besøkt av  mennesker, det største antallet siden galleriet åpnet i 1995NRK.no - Tar for alvor steget inn i kunstgalleria Publisert: 30.08.2013.Ba.no - Ny Dolk-suksess Publisert: 30.08.2013.Bt.no - Den beste følelsen er å komme seg helskinnet hjem. Publisert: 01.09.2013..

 Utstillinger, festivaler og prosjekter 

 Innkjøp 
 2011, Bomuldsfabriken Kunsthall, Arendal.
 2011, Bliss Art sin samling, Stavanger
 2010, Rekstensamlingene, Bergen.
 2009, Rolf Arebø Hoff sin samling, Ensjø.

 Kunst 
 Fremgangsmåte 
I et intervju i 2004 fortalte Færø at han i gjennomsnitt bruker ti timer på å kutte ut en mindre stensil. Å designe stensilen tar dobbelt så lang tid som selve skjæringen. På mer avanserte stensiler bruker han over en uke. Før kunsten havner i «gategalleriet» rekognoserer han for å finne en egnet fasade, og kommer så tilbake om natten for å male. Går alt som det skal, kan jobben være gjort på under ett minutt. Neste dag er han tilbake for å ta bilde av verket, gjerne med tilfeldig forbipasserende ved siden av.Grafitti.no - Subject: Street Art Publisert: 10.06.2004

 Handmadeposters.com 
Færø selger sine trykk fra den bergensbaserte nettsiden Handmadeposters.com.Ba.no – Solgte for mer enn én million på to minutter Publisert: 07.03.2012.. Ifølge nettstedet blir verkene solgt til kjøpere fra Norge, England, Japan, USA, øvrige land i Europa og AustraliaBa.no - Kjøpere fra hele verden sikret seg nye trykk fra den anonyme kunstneren Dolk fra Bergen. Publisert: 28.05.2013..

 Kjente verker 
Verket «Che» (2007), som fremstiller en sigarrøykende Che Guevara som stolt peker på sin egen t-skjorte med det portrettet av seg selv fra 1960 tatt av Alberto Korda, er blitt solgt som trykkene «Che» og «Che XL». Det anerkjente gatekunstnettstedet «Pictures on Walls» begynte å selge «Che» postkort i 2006.

Verket «Burger King» fra 2006 er laget i tre utgaver, hvor både Prince Charles, Kong Harald og Kronprins Haakon fremstilles med en bursdagskrone i papp fra Burger King. Tidligere finans- og kulturbyråd Henning Warloe hadde bildet av Kronprins Haakon på kontoret sitt i Bergen rådhus.Bt.no - Gatekunst på byrådskontoret Publisert: 24.07.2007..

Verket «Friele» fra 2007 fremstiller Bergens tidligere ordfører Herman Friele i hiphop-positur med lue og ordførersmykket erstattet med en «bling-bling»-lenke med digert dollartegn. «Kunstneren fremstiller meg på en sprelsk måte, synes jeg. Spennende,» sa Herman Friele om stensilenBa.no – Byens ordfører er blitt hip gatekunst! Publisert: 21.03.2007..

Verket «Spray» er en vri på bildet tatt av Eddie Adams fra Vietnamkrigen hvor general Nguyễn Ngọc Loan henretter Vietcong-krigsfangen Nguyễn Văn Lém ved å skyte ham i hodet. Færø har byttet ut hodet med en blomst og pistolen med en sprayflaske. I 2009 ble «Spray» vernet av Bergen kommune, som rammet det inn i beskyttende plastBa.no - Forsvarer verning av graffiti Publisert: 26.06.2009.. Denne stensilen kunne sees flere steder over hele byen, men i dag er det kun den vernede utgaven igjen.

Prosjektet «Ghetto Spedalsk» fra 2008 var et samarbeid mellom Færø og Pøbel, hvor målet var å flytte det urbane kunstuttrykket ut i ingenmannsland. De malte heldekkende stensiler på veggene til ca. 20 fraflyttede hus i Lofoten. Prosjektet fikk internasjonal oppmerksomhetNRK.no – Urban kunst midt i ødemarka Publisert: 21.08.2008..

Verket «Sleepwalker» på utsiden av FYSAK allaktivitetshus, Sletten i Bergen, ble i 2012 kåret til ett av de topp syv kunstverkene i det offentlige rom av kunstdirektør Erlend Høyersten ved Kunstmuseene i Bergen.Bt.no – Kunstdirektørens topp 7 Publisert: 23.02.2012.

 Referanser 

 Litteratur 
 Rolf M. Aagaard: Street art ISBN 978-82-9976-010-2 Oslo : Rolf M. Aagaard (2007)
 Linda Myklebust: Gatas Tekstur - Dolks relasjonelle billedkultur Bergen: Universitetet i Bergen (2008)
 Gary Shove: Untitled. Street Art in the Counter Culture London: CarpetBombingCulture  (2009)
 Gary Shove: Untitled II. The Beautiful Renaissance: Street Art and Graffiti London: CarpetBombingCulture  (2009)
 Eleanor Mathieson, Xavier A. Tápies: Street Artists: The Complete Guide London: Graffito Books (2009)
 Martin Berdahl Aamundsen (redaktør) Øivin Horvei (redaktør): Street art Norway ISBN 978-82-997687-9-5 Oslo : Kontur forlag (2010)
 Patrick Nguyen (redaktør) Stuart Mackenzie (redaktør): Beyond the Street Art - The 100 Leading Figures in Urban Art ISBN 978-3-89955-290-4 Berlin: Gestalten Verlag (2010)
 Marte Danielsen Jølbo (redaktør), Martyn Reed (redaktør), Victoria Bugge Øye (redaktør): Eloquent vandals : a history of Nuart Norway ISBN 978-82-93053-07-1 Oslo : Kontur forlag (2011)
 Gary Shove: Untitled III. This Is Street Art  London: CarpetBombingCulture  (2012)
 Martin Berdahl Aamundsen (redaktør) Øivin Horvei (redaktør): Street art Norway Vol. 2 ISBN 978-82-930531-2-5 Oslo : Kontur forlag (2012)
 Martin Berdahl Aamundsen (redaktør): Lofoten Street Art ISBN 8293053100 Oslo : Kontur forlag (2012)

 Eksterne lenker 

 Dolkblog.com – The unofficial Dolk fansite
 Dolk.no – Offisiell nettside 
 Om Dolk hos Kunsthistorie.com 
 Handmadeposters – Trykk og lerreter av Dolk

Kategori:Samtidskunst
Kategori:Nordmenn kjent via pseudonym
Kategori:Gatekunstnere
Kategori:Norske billedkunstnere
Kategori:Personer fra Bergen kommune
Kategori:Fødsler i 1977